**ROMÂNIA**

**JUDEŢUL CLUJ**

**CONSILIUL JUDEŢEAN**

**D I S P O Z I Ț I A**

**Nr. 177 din 20 martie 2020**

**privind** **sancționarea disciplinară a domnului Claudiu Daniel Tămaș-director general**

**al Direcţiei Generale de Asistenţă Socială şi Protecţia Copilului Cluj urmare a**

**finalizării procedurii de cercetare administrativă a Sesizării înregistrate la**

**Comisia de disciplină cu nr. 462/20.11.2019**

 Președintele Consiliului Judeţean Cluj;

 Luând în considerare Referatul Direcției Generale Buget-Finanțe, Resurse Umane nr. 10429 din 19.03.2020 privind sancționarea disciplinară a domnului Claudiu Daniel Tămaș-director general al Direcţiei Generale de Asistenţă Socială şi Protecţia Copilului Cluj urmare a finalizării procedurii de cercetare administrativă a Sesizării înregistrate la Comisia de disciplină cu nr. 462/20.11.2019;

 Ţinând cont de:

* Sesizarea înregistrată la Comisia de disciplină cu nr. 462/20.11.2019 formulată de Județul Cluj (nr. de înregistrare la registratura Consiliului Județean Cluj 41624/20.11.2019);
* Raportul cu nr. 90/09.03.2020 întocmit de către Comisia de disciplină constituită în cadrul aparatului de specialitate al Consiliului Judeţean Cluj, în urma finalizării procedurii de cercetare administrativă a Sesizării înregistrate la Comisia de disciplină cu nr. 462/20.11.2019 conform Procesului-verbal cu nr. 87 din 4.03.2020;

 În conformitate cu prevederile:

* art. 191 alin. (1) lit. a) și e), alin. (2) lit. b) și alin. (6) lit. a), b) c) și e), ale art. 437 alin. (1) și (2), ale art. 441 alin. (3), ale art. 442, ale art. 492 alin. (1), alin. (2) lit. i), alin. (3) lit. b), alin. (4) lit. d), alin. (6) și alin. (8), ale art. 493 alin. (1), ale art. 494 alin. (1), ale art. 528, ale art. 532, ale art. 536 și ale art. 569 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 47 alin. (1) și (2), ale art. 48 alin. (1) lit. a), ale art. 49 alin. (3), ale art. 50 și ale art. 51 din Hotărârea Guvernului nr. 1344/2007 privind normele de organizare şi funcţionare a comisiilor de disciplină, cu modificările și completările ulterioare;
* art. 9 și ale art. 17 din Anexa nr. 1 la Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* Hotărârii Consiliului Județean Cluj nr. 245/2019 privind Regulamentul de organizare și funcționare al Direcției Generale de Asistență Socială și Protecția Copilului Cluj și a serviciilor sociale furnizate de către aceasta;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

 **Art. 1.** Se sancţionează disciplinar domnul Claudiu Daniel Tămaș, funcționar public de conducere-director general al Direcției Generale de Asistență Socială și Protecția Copilului Cluj-, cu *sancţiunea disciplinară care constă în ”diminuarea drepturilor salariale cu 10% pe o perioadă de 3 luni*” prevăzută de art. 492 alin. (3) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, pentru săvârșirea *abaterii disciplinare* prevăzute la art. 492 alin. (2) lit. i) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare *care constă în ”refuzul nemotivat de a îndeplini atribuţiile de serviciu”.*

**Art. 2. (1)** Descrierea faptei care constituie abaterea disciplinară precizată la art. 1: fapta sesizată ca abatere disciplinară a constat într-o inacțiune a domnului Tămaș Claudiu Daniel-director general al Direcției Generale de Asistență Socială și Protecția Copilului Cluj-, care a refuzat să rezolve în termenul stabilit o sarcina repartizată de către superiorul ierarhic, respectiv să ia măsurile necesare în vederea recuperării unui prejudiciu adus bugetului Direcției Generale de Asistență Socială și Protecție Copilului Cluj, respectiv bugetului Județului Cluj, ca urmare a punerii în executare a Deciziei Civile nr. 1041/A/2018 pronunțate de Curtea de Apel Cluj, deși acest lucru i-a fost solicitat în repetate rânduri, astfel că funcționarul public în cauză și-a încălcat obligaţiile care îi revin din raportul de serviciu și îndatoririle corespunzătoare funcţiei publice pe care o deţine, și în consecință a săvârșit abaterea disciplinară prevăzută la art. 492 alin. (2) lit. i) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care constă în ”*refuzul nemotivat de a îndeplini atribuţiile de serviciu*”.

**(2)** Abaterea disciplinară menționată la alin. (1) a fost săvârșită prin încălcarea/nerespectarea prevederilor art. 441 alin. (3) și ale art. 442 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, conform constatărilor expuse în Raportul cu nr. 90/09.03.2020 întocmit de către Comisia de disciplină constituită în cadrul aparatului de specialitate al Consiliului Judeţean Cluj constituită prin Dispoziția Președintelui Consiliului Judeţean Cluj nr. 545/2019, cu modificările ulterioare, care este cuprins în **anexa** care face parte integrantă dinprezenta dispoziție.

 **Art. 3.** Prezenta dispoziție poate fi contestată în termenul de 6 luni reglementat potrivit art. 11 din Legea contenciosului administrativ nr. 554/2004, cu modificările și completările ulterioare, la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale.

**Art. 4.** Cu punerea în aplicare a prevederilor prezentei dispoziții se încredinţează prin Direcţia Generală Buget-Finanţe, Resurse Umane, precum și Direcţia Generală de Asistenţă Socială şi Protecţia Copilului Cluj.

**Art. 5.** Prezenta dispoziție se comunică prin grija Serviciului Resure Umane din cadrul aparatului de specialitate al Consiliului Județean Cluj, în termenul prevăzut de art. 528 alin. (5) din O.U.G. nr. 57/2019, domnului Claudiu Daniel Tămaș; Județului Cluj; Direcţiei Generale Buget-Finanţe, Resurse Umane; Direcţiei Generale de Asistenţă Socială şi Protecţia Copilului Cluj/ Serviciului Managementul Resurselor Umane; Comisiei de disciplină din cadrul Consiliului Județean Cluj constituită prin Dispoziția Președintelui Consiliului Judeţean Cluj nr. 545/2019, cu modificările ulterioare, precum şi Prefectului Judeţului Cluj.

**Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona GACI**